CELEX: 62013CN0584
Language: et
Date: 2013-11-19 00:00:00
Title: Kohtuasi C-584/13: Eelotsusetaotlus, mille on esitanud Cour de cassation (Prantsusmaa) 19. novembril 2013 — Directeur général des finances publiques, Mapfre warranty SpA versus Mapfre asistencia compania internacional de seguros y reaseguros, Directeur général des finances publiques

1.2.2014   
            
            
               ET
            
            
               Euroopa Liidu Teataja
            
            
               C 31/4
            
         Eelotsusetaotlus, mille on esitanud Cour de cassation (Prantsusmaa) 19. novembril 2013 — Directeur général des finances publiques, Mapfre warranty SpA versus Mapfre asistencia compania internacional de seguros y reaseguros, Directeur général des finances publiques
   (Kohtuasi C-584/13)
   2014/C 31/05
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Kassatsioonkaebuse esitaja: Directeur général des finances publiques, Mapfre warranty SpA
   
      Vastustaja kassatsioonimenetluses: Mapfre asistencia compania internacional de seguros y reaseguros, Directeur général des finances publiques
   
      Eelotsuse küsimused
   
   Kas nõukogu 17. mai 1977. aasta kuuenda direktiivi 77/388/EMÜ (1) artiklit 2 ja artikli 13 B osa punkti a tuleb tõlgendada nii, et teenus, mis seisneb selles, et kasutatud sõidukite edasimüüjast sõltumatu ettevõtja annab kindlaksmääratud summa eest garantii mehaanilise rikke puhul, mis võib esineda kasutatud sõiduki teatud osadel, kuulub käibemaksust vabastatud kindlustustehingute kategooriasse või, vastupidi, teenuste osutamise kategooriasse?
   
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).